Здавалася б, тыповая гісторыя для мыльнай оперы ці слязлівай меладрамы. Хатнім гаспадыням застаецца толькі насоўкі падрыхтаваць, і смела можна акунацца ў павольны расповед аўтара рамана. Але не так усё проста і адназначна, калі ўлічыць той факт, што Яго завуць Франц Кафка, а Яе — Дора Дыямант, і гісторыя іх кахання, апісаная ў кнізе, — рэальная. Гэтая акалічнасць адразу ж у некалькі разоў павялічвае патэнцыйную аўдыторыю кнігі.